Ambasada e Indisë në Tiranë ka kënaqësinë të informojë se Qeveria e Indisë po ofron një sërë programesh trajnimi afatshkurtra në kuadër të Programit Indian për Bashkëpunimin Teknik dhe Ekonomik (ITEC) gjatë muajit nëntor 2026.
Programi ITEC është një nismë e rëndësishme e Qeverisë së Indisë për zhvillimin e kapaciteteve, përmirësimin e aftësive dhe rikualifikimin profesional, në kuadër të së cilës zyrtarëve dhe profesionistëve nga vendet partnere u ofrohet mundësia të marrin pjesë në programe trajnimi të specializuara, të zhvilluara nga institucione dhe akademi të njohura të trajnimit në Indi.
Programet e trajnimit të planifikuara për muajin nëntor 2026 mbulojnë një gamë të gjerë fushash, duke përfshirë inteligjencën artificiale, sigurinë kibernetike, teknologjitë financiare (fintech), bujqësinë, sipërmarrjen, financat publike, tatimet, menaxhimin e fatkeqësive, logjistikën dhe menaxhimin e zinxhirit të furnizimit, teknologjinë ushqimore, arsimin farmaceutik, lidershipin, monitorimin dhe vlerësimin, çështjet mjedisore dhe pyjore, prodhimin e filmave dhe fusha të tjera të specializuara. Lista e detajuar e kurseve, përfshirë institucionet përkatëse të trajnimit dhe datat e zhvillimit të kurseve, është bashkëlidhur për referencën tuaj.
Programet e trajnimit ITEC janë plotësisht të financuara nga Qeveria e Indisë. Qeveria e Indisë mbulon shpenzimet e mëposhtme për pjesëmarrësit e përzgjedhur:
· Udhëtimin ajror ndërkombëtar vajtje-ardhje midis Shqipërisë dhe Indisë;
· Tarifat e shkollimit dhe tarifat e tjera të lidhura me trajnimin;
· Akomodimin në Indi;
· Vizitat studimore, aty ku është e aplikueshme;
· Një pagesë mujore/ditore për shpenzimet e jetesës (stipend) gjatë kohëzgjatjes së kursit, për mbulimin e shpenzimeve të tjera; dhe
· Një pagesë për libra, për blerjen e librave dhe materialeve kancelarike të lidhura me kursin.
Përveç kritereve specifike të përcaktuara për secilin kurs, për pjesëmarrjen në programet e trajnimit ITEC në Indi zbatohen edhe kërkesat e përgjithshme të mëposhtme:
1. Kandidati duhet të jetë midis moshës 25 dhe 45 vjeç;
2. Kandidati duhet të ketë njohuri praktike të gjuhës angleze për pjesëmarrjen në kurset që zhvillohen në gjuhën angleze dhe njohuri të mira të gjuhës angleze për kurset e tjera, pasi të gjitha kurset zhvillohen në gjuhën angleze;
3. Kandidati duhet të jetë në gjendje të mirë shëndetësore; dhe
4. Kandidati duhet të ketë të paktën 5 vite përvojë pune.
Kandidatët e interesuar tw Universitetit Politeknik tw Tiranws duhet të plotësojnë aplikimin ITEC online dhe më pas të dorëzojnë një kopje të printuar të aplikimit të plotësuar, në Drejtorinw e Komunikimit dhe Koordinimit nw UPT, e cila mw pas i pwrcillet Ambasadës së Indisë në Tiranë, për procedim të mëtejshëm.
Do ta vlerësonim marrjen e nominimeve të kandidatëve të përshtatshëm sa më shpejt të jetë e mundur, duke pasur parasysh datat e fillimit të programeve përkatëse gjatë muajit nëntor 2026, si dhe kriterin “First come, first served” (Shërbehet sipas radhës së aplikimit), duke qenë se numri i vendeve për secilin kurs është i kufizuar.
Suksese!
